اپیدمی سببیندن ایندیدک حیاتینی ایتیرن لرین سایی 170 مینی، یولوخان‌لارین سایی ایسه 2 میلیونو کئچیب.
یئنی نوع کروناویروس اپیدمی سی سرعتله یاییلماغا داوام ائدیر. اپیدمی سببیندن ایندیدک حیاتینی ایتیرن لرین سایی 170 مینی، یولوخان‌لارین سایی ایسه 2 میلیونو کئچیب. معالیجه اولونان خسته لرین سایی ایسه 650 مینه چاتیب.
اپیدمی نین مرکزینه چئوریلن امریکا-دا یئنی نوع کروناویروس‌دان حیاتینی ایتیرنلرین سایی 781 آرتا‌راق 41 مین 356 نفره یوکسلیب. اؤلکه ده اینفکسیونا یولوخان‌لارین عمومی سایی ایسه 771 مین 216-ا، معالیجه اولونان‌لارین سایی دا 71 مین 497-ا چاتیب. امریکا پرزیدنتی دونالد ترامپ کروناویروس سببیندن تاخیره سالینان کؤچ مسئله سی ایله باغلی قانونو ایمضالایاجاغینی بیلدیریب. اؤلکه ده کروناویروسا یولوخما ساییندا آزالما موشاهیده اولوندوغو اوچون بعضی شیرکتلر فعالیت لرینه داوام ائتمک ایله باغلی قرار قبول ائدیبلر. جورجیا ایالت ینده ویروس ایله علاقه دار فعالیتی دایان‌دیریلان ایلنجه مکان‌لاری‌نین جمعه گونو آچیلاجاغی بیلدیریلیر
ایتالیا-دا یئنی نوع کروناویروس‌دان وفات ائدن لرین سایی گون عرضینده 454 نفر آرتا‌راق 24 مین 114-ا، یولوخان‌لارین سایی ایسه 108 مین 237-ا یوکسلیب. دیگر طرفدن ویروسون یاییلماغا باشلادیغی لومباردیا بؤلگه سیندکی نیقواردا خسته‌خاناسی‌نین اینترنت صحیفه سیندن وئریلن معلوماتدا بیلدیریلیب کی، خسته‌خانا‌داکی بئش ای سی یو شعبه سیندن بیرینه آرتیق احتیاج قالماییب.
فرانسا-دا یئنی نوع کروناویروس‌دان حیاتینی ایتیرنلرین سایی گون عرضینده 547 نفر آرتا‌راق 20  مین 265-ا، اینفکسیونا یولوخان‌لارین سایی ایسه 4 مین 676 نفر آرتا‌راق 120 مین 67-ا یوکسلیب.
اینگیلتره-ده یئنی نوع کروناویروس‌دان حیاتینی ایتیرنلرین سایی گون عرضینده 449 نفر آرتا‌راق 16 مین 509-ا  یوکسلیب.
آلمانیا-دا کروناویروس قوربان‌لاری‌نین سایی 4706-ا چاتیب. حیاتینی ایتیرنلر آراسیندا 5 تورکون ده اولدوغو بیلدیریلیر. بئله لیکله آلمانیا-دا اپیدمی سببیندن حیاتینی ایتیرن تورکلرین سایی 92 نفره یوکسلیب. اؤلکه ده اینفکسیونا یولوخان‌لارین عمومی سایی ایسه 146 مین 653-ا چاتیب.
کانادا-دا یئنی نوع کروناویروس‌دان 48 ساعات عرضینده 282 نفر وفات ائدیب. فدرال ساغلیق ناظیرلیگی‌نین معلوماتینا گؤره، اؤلکه ده کروناویروس‌دان حیاتینی ایتیرن لرین عمومی سایی 1648-ا چاتیب. اؤلکه ده اینفکسیونا یولوخان‌لارین سایی 35 مین 708-ا، ساغالان‌لارین سایی ایسه 12 مین 197 نفره یوکسلیب.
گونئی امریکا اولکه سی اولان برزیلیا-دا یئنی نوع کروناویروس اپیدمی سی سببیندن گون عرضینده 383 نفر حیاتینی ایتیریب.بئله لیکله اؤلکه ده کروناویروس‌دان حیاتینی ایتیرنلرین سایی 2 مین 845 نفره یوکسلیب. برزیلیا-دا اینفکسیونا ا یولوخان‌لارین عمومی سایی ایسه 40 مین 581-دیر.
یئنی زئلاندیا-دا یئنی نوع کروناویروس‌دان حیاتینی ایتیرنلرین سایی 13 نفره یوکسلیب.
